Finalitza la sisena edició del Campus Jove en la qual han participat un centenar de jóvens
28 de juliol 2021

![Imagen 1](/media/xwelxdvh/90c-campus-jove-4.jpg)![Imagen 2](/media/ofvc24h0/90c-campus-jove-3.jpg)

![Imagen sin texto alternativo.](/media/f5elmqzm/90c-campus-jove-2.jpg)  
  

La setmana passada van finalitzar els Campus d'estiu dirigits a jóvens de 12 a 16 anys, que organitza la regidoria d'Infància i Joventut. La sisena edició, que va iniciar la seua marxa el passat 28 juny, va arribar a la seua fi el divendres 23 de juliol amb una participació d'un centenar de jóvens en total al llarg dels nou campus temàtics.

El Campus Jove ha abastat una gran diversitat de temàtiques per a donar resposta a les demandes de la joventut del municipi. Harry Potter, intel·ligència artificial, medi ambient, circ, còmic, fotografia, improvisació, cuina i ball han sigut les temàtiques principals en les quals els i les jóvens han gaudit dels seus entreteniments i conegut a persones que tenen els seus mateixos interessos.

Durant estes setmanes, s'han realitzat diverses activitats dirigides per les i els monitors especialistes en la matèria i també pel personal d'oci educatiu de la regidoria, que ha acompanyat els grups en tot moment adaptant les activitats als seus interessos.

També s'han realitzat excursions en cada campus, algunes relacionades amb la temàtica i altres amb activitats a l'aire lliure, com és el cas de l'activitat de _paintball_ i la visita a la platja fluvial de Bugarra, A més, s'han realitzat activitats aquàtiques a Port Siles i senderisme pel naixement del riu Palància, entre d’altres, que han sigut algunes de les excursions més ben valorades pels i les jóvens participants i les seues famílies.

Tal com s'ha explicat des de la regidoria «**durant este últim any, el Campus ha tornat a complir amb totes les mesures sanitàries de COVID com a grups reduïts, ús de màscara i gel, distància social, desinfecció i ventilació d'instal·lacions, vetlant sempre per la salut i seguretat dels i les participants. La regidoria ja està treballant en la 7a edició, sobre la base de les propostes i avaluacions que tant famílies com participants han realitzat durant estes setmanes**», la qual serà «**una nova edició plena de noves amistats, noves experiències i nous aprenentatges**».​

![Imagen sin texto alternativo.](/media/knrcvroi/90c-campus-jove.jpg)  
  
![Imatge sense text alternatiu.](/media/i30hrc1x/90c-campus-jove-1.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/finalitza-la-sisena-edicio-del-campus-jove-en-la-qual-han-participat-un-centenar-de-jovens/ "Facebook")
*   [](http://twitter.com/share?url=https://aytosagunto.es/va/actualitat/finalitza-la-sisena-edicio-del-campus-jove-en-la-qual-han-participat-un-centenar-de-jovens/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitza-la-sisena-edicio-del-campus-jove-en-la-qual-han-participat-un-centenar-de-jovens/ "Linked In")
*   [](mailto:?body=https://aytosagunto.es/va/actualitat/finalitza-la-sisena-edicio-del-campus-jove-en-la-qual-han-participat-un-centenar-de-jovens/)